РЕГЛАМЕНТ ЗА ИЗПЪЛНЕНИЕ (ЕС) № 283/2012 НА КОМИСИЯТА
от 29 март 2012 година
за определяне на фиксирано възнаграждение за всеки земеделски статистически отчет, считано от счетоводната 2012 г. на Системата за земеделска счетоводна информация
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1217/2009 на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейската общност (1),
като взе предвид Регламент (ЕИО) № 1915/83 на Комисията от 13 юли 1983 година за някои подробни правила за прилагане относно воденето на сметки с цел определяне на доходите на земеделските стопанства (2), и по-специално член 5, параграф 3 от него,
като има предвид, че:
(1)
Член 5, параграф 1 от Регламент (ЕИО) № 1915/83 предвижда изплащането от страна на Комисията на фиксирано възнаграждение на държавите-членки за всеки надлежно попълнен земеделски статистически отчет, изпратен до нея в рамките на установения в член 3 от същия регламент период.
(2)
С Регламент (ЕС) № 224/2011 на Комисията от 7 март 2011 г. за определяне на фиксирано възнаграждение за всеки земеделски статистически отчет за счетоводната 2011 г. на Системата за земеделска счетоводна информация (3) фиксираното възнаграждение за счетоводната 2011 г. бе определено на 157 EUR за земеделски статистически отчет. Тенденцията в разходите и отражението ѝ върху разходите за изготвянето на земеделския статистически отчет дават основание за преразглеждане на възнаграждението.
(3)
Мерките, предвидени в настоящия регламент, са в съответствие със становището на Общностния комитет по системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Размерът на фиксираното възнаграждение, предвидено в член 5, параграф 1 от Регламент (ЕИО) № 1915/83, се определя на 160 EUR.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 2012 счетоводна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 2012 година.